ПЕТАР МАНДИЋ

(1928‒1999)

А

кадемик проф. др Петар Мандић ро­ђен је 1928. године у Влаховљу, општина Ка­ли­но­вик. Основну школу похађао је у Ка­ли­но­ви­ку, ни­жу гимназију у Фочи, а учитељску школу у Са­ра­је­ву. Студије педагогије завршио је 1958. године на Фи­ло­зоф­ском фа­култету у Београду. На истом факул­те­ту 1961. од­бра­нио је докторску дисертацију из пе­да­гошких на­ука на те­му *М­о­рал­ни самонадзор као проблем моралног вас­пи­та­ња школске младежи*.

На Филозофском факултету у Сарајеву биран је за асистента, доцента, ванредног и редовног про­фе­сора на предметима Педагогија и Методологија пе­да­гогије, био је шеф Од­сје­ка за педагогију и пси­хо­ло­гију и декан овог факултета. Специјализацију из области васпитања за­вр­шио је у Великој Брита­нији. Био је гостујући професор на више уни­вер­зи­те­та у Америци. Држао је пре­давања на институтима за педагогију у Лон­дону, Прагу, Кијеву и Ро­стоку. Био је ментор за израду 27 магистарских ра­до­ва и 20 докторских теза.

Предсједавао је Савезу педагошких друштава Ју­го­сла­ви­је, Друштву педа­гога Босне и Херцеговине и Педагошком савјету Босне и Херцеговине. У Паризу је боравио у својству делегата у Комитету за образовање OECD-а. Био је главни и одговорни уредник часописȃ „Наша школа” и „Педагогија”.

Због великог доприноса развоју педагошке науке, биран је 1981. године за до­пис­ног члана Академије наука и умјетности Босне и Херцеговине, а 1990. за редовног. Обављао је и дужност генералног секретара АНУБиХ. Један је од оснивача Академије наука и умјетности Републике Српске и њен редов­ни члан од 1996. године. На сједници Оснивачке скупштине АНУРС-а, 11. окто­бра 1996, иза­бран је за првог предсједника ове научне институције и ту дужност обављао је до краја живота. Као предсједник Академије залагао се за раз­­вој науке и умјетности као универзалних ври­једности, његовање и уна­пре­ђивање кул­туре и духовности свога народа. Године 1998. изабран је за члана Међу­на­родне ака­де­мије наука са сједи­штем у Москви.

Његов научноистраживачки рад обухватио је различите области педа­гошке, психолошке и других граничних наука. Писао је радове интер­ди­сциплинарним и мул­ти­дис­циплинарним приступом. Највећи број његових књига и радова су из об­лас­ти дидактике, школске педагогије, опште педа­го­гије, информатичке пе­да­го­гије, методике васпитног рада, педагошке психо­логије и андрагогије. Повезујући педагошко-психолошке теорије и емпи­ријске методе, дуго је истраживао хуманизацију односа међу половима и сексуално васпитање, а проучавао је и проблеме брака и брачне заједнице, одговорност родитеља и планирање породице. Објавио је 27 књига, 197 из­вор­­них научних (сту­ди­је и расправе) и стручних радова, те 24 приказа, оцје­не и предговора. Је­дан број радова преведен је на енглески, чешки, словачки, њемачки, грч­ки, албански, словеначки и руски језик. Добитник је награде за науку „Веселин Маслеша”, Двадесетседмојулске награде БиХ, Ордена рада са златним вијенцем, Ордена Републике са сребрним вијенцем и бројних других признања и награда.

Академик Петар Мандић преминуо је 26. јуна 1999. у Београду.

Важнија дјела: *Mo­­­ralni samonadzor kao problem moralnog vaspitanja škol­ske mla­de­ži*, Beo­grad 1961; *Seksualno vaspitanje omladine*, Sarajevo – Banja Lu­ka 1965; *Sa­rad­nja po­ro­dice i škole* (три издања), Sarajevo – Banja Luka 1968; *Emi­ge Probleme der Sexulerzichungin Jugoslawien*, Ros­took 1969; *Sex Edu*­*ca*­*tion*, Pittsburgh 1970; *Inovacije u nastavi* *i njihov pedagoški smisao* (че­ти­ри изда­ња), Sarajevo 1972; *Програмирање рада школе* (два издања) (ко­ау­тор), Са­ра­је­во 1976; *Vred­novanje rada u školi* (коаутор), Sarajevo 1980; *Huma*­*nizacija odnosa u ško­li*, Sa­ra­­jevo 1980; *Ino­va­ci­je pri pouku*, Ljubljana 1983; *Savjetodavni vaspitni rad*, Sarajevo 1986; *Ob­ra­zo­va­nje za XXI stoljeće – od tra*­*di*­*cije do tehno*­*loške revolucije* (коаутор), Sarajevo–Beograd 1989; *Човјек – свје*­*до*­*чење о ве­ли­чи­ни и па­ду*, Београд 1995; *Индивидуална комплексност и обра*­*зовање*, Бео­град 1995; *Образовна информациона технологија* (два из­да­ња), Београд 1996; *Ме­­­­тодологија научног рада*, Бања Лука 2004.